কোভিশিল্ড নে কোভাক্সিন - কোনটো বেছি ভাল ? - The Cross Current\nকোভিশিল্ড নে কোভাক্সিন - কোনটো বেছি ভাল ? ভেকচিন গ্ৰহণকাৰীসকলৰ বাবে ই এটা উত্তৰ বিহীন প্ৰশ্ন । এই প্ৰশ্নৰ উত্তৰ বিচাৰি ১০ গৰাকী চিকিৎসকে এক সমীক্ষা চলায় কলকাতাৰ পিয়াৰলেছ হাস্পতালত । সমীক্ষাৰ ফলাফল অনুসৰি , দুয়োটা ভেকচিনৰে ফলাফল সমান । সমানেই কাৰ্যকৰী দুয়োটা ভেকচিন । আনহাতে , ভেকচিন লোৱাৰ পাছত মৃত্যু হোৱা লোকৰ ক্ষেত্ৰতো দুয়োটা ভেকচিনৰ ফলাফল একেই । এপ্ৰিল আৰু জুন মাহত হাস্পতালখনৰ ক্ৰিটিকেল কেয়াৰ ইউনিটৰ ২৯৪ জন ৰোগীৰ মাজত এই সমীক্ষা চলোৱা হৈছিল । এওলোকৰ মাজত ১৬ জন কোভাক্সিন আৰু ৭৮ জন কোভিশিল্ড লোৱা ব্যক্তি আছিল । কোভিশিল্ড লোৱা আক্ৰান্তৰ সংখ্যা বেছি হ'লেও চিকিৎসকে প্ৰকাশ কৰা মতে , কোভাক্সিনতকৈ বেছি সংখ্যক লোকক কোভিশিল্ড ভেকচিন দিয়া হৈছে । গতিকে এই তাৰতম্য অতি নগন্য । এই ৰোগীসকলৰ ভিতৰত ৪০ জন অৰ্থাৎ ১৩ .৬ শতাংশৰ মৃত্যু হয় । ইয়াৰে তিনিজনে দুটা ড'জ আৰু ১০ জনে এটা ড'জ ভেকচিন লৈছিল ।দুটা ড'জ লোৱাকেইজনৰ দুজনে কোভিশিল্ড আৰু এজনে কোভাক্সিন ভেকচিন লৈছিল । গতিকে চিকিৎসকসকলে ক'ব বিচাৰে যে গুৰুতৰ কোভিড ৰোগীসকলৰ মাজত ভেকচিনৰ কাৰ্যকৰীতাৰ কোনো বিশেষ তাৰতম্য নাই ।\n৫৫০০ টকা লৈ মুম্বাইলৈ অহা চনু সুদ ১৩০ কোটি টকাৰ সম্পত্তিৰ মালিক হল কেনেকৈ?
